**POZIV**

Pozivaju se nevladine organizacije koje djeluju na području Bosansko-podrinjskog kantona Goražde da iskažu interesovanje za učešće u zaključivanju Sporazuma o saradnji sa Vladom Bosansko-podrinjskog kantona Goražde za uspostavljanje institucionalnog mehanizma za unaprjeđenje dijaloga i partnerske saradnje, zasnovane na osnovnim vrijednostima i principima moderne demokratije i civilnog društva.

Osnovna svrha Sporazuma je promocija javnog (općeg) interesa, odnosno snažniji razvoj lokalnih resursa kroz dijalog i zajednički rad predstavnika Vlade Kantona i nevladinih organizacija u cilju poboljšanja ukupnog života svih stanovnika Bosansko-podrinjskog kantona Goražde.

Potpisivanje Sporazuma zakazano je za **ponedjeljak, 28.decembar** ove godine u sali Skupštine Bosansko-podrinjskog kantona Goražde, s početkom u **11,00 sati**.

Tekst Sporazuma o saradnji možete preuzeti na stranici Vlade.